
ประกาศสภาองค์การบริหารส่วนตำบลเสือหึง
เรื่อง    รายงานการประชุมสภาองค์การบริหารส่วนตำบลเสือหึง
สมัยสามัญ    สมัยที่   4   ครั้งที่   1   ประจำปี   พ.ศ.  2553  
วันที่   6  เดือนสิงหาคม  พ.ศ. 2553
-------------------------------------------------------------
ตามที่สภาองค์การบริหารส่วนตำบลเสือหึง    ได้กำหนดให้มีการประชุมสภาองค์การบริหารส่วน
ตำบลเสือหึง  สมัยสามัญ   สมัยที่  4  ครั้งที่  1  ประจำปี  พ.ศ.  2553  ขึ้นในวันที่    6  เดือนสิงหาคม พ.ศ.  2553   ตั้งแต่เวลา  09.00  น.  เป็นต้นไป  ณ ห้องประชุมสภาองค์การบริหารส่วนตำบลเสือหึง  เพื่อแจ้งหลักเกณฑ์หนังสือกระทรวงมหาดไทย  ด่วนมาก ที่ มท 0808.2/ ว 74  ลงวันที่  8  มกราคม  2553  เรื่อง  การตั้งงบประมาณรายจ่ายและการใช้จ่ายงบประมาณหมวดเงินอุดหนุนขององค์กรปกครองส่วนท้องถิ่นตามประกาศคณะกรรมการการกระจายอำนาจให้แก่องค์กรปกครองส่วนท้องถิ่น  เรื่อง   หลักเกณฑ์การสนับสนุนขององค์การบริหารส่วนจังหวัด  เทศบาล และองค์การบริหารส่วนตำบลในการให้บริการสาธารณะ  ลงวันที่  22  พฤศจิกายน  2552  , ขอความเห็นชอบขยายเวลาเสนอร่างข้อบัญญัติงบประมาณรายจ่ายประจำปีงบประมาณ  พ.ศ. 2554 , ขอความเห็นชอบรับโอนถนนจำนวน  2  สาย  ตามหนังสือ สนง.ทางหลวงชนบทจังหวัดนครศรีธรรมราช  ที่ คค 0716/นศ/ว 1447  ลงวันที่  20  กรกฏาคม  2553 , ขอความเห็นชอบแก้ไขรายละเอียดโครงการที่สภาฯ อบต.เสือหึง อนุมัติจ่ายขาดเงินสะสมครั้งที่    1   ประจำปีงบประมาณ   พ.ศ. 2553   เมื่อวันที่   29  กรกฏาคม  2553  จำนวน  2  จำนวน  2  โครงการ ได้แก่  โครงการปรับปรุงถนนสายบ้านนายวิน - ถนนจันดี    หมู่ที่ 3  และโครงการปรับปรุงถนนสายทางหลวงชนบท – บ้านนายวิเชียร   หมู่ที่ 3 ไปแล้วนั้น 

ในการนี้   การประชุมสภาองค์การบริหารส่วนตำบลเสือหึงสมัยสามัญ    สมัยที่   4   ครั้งที่   1   
ประจำปี   พ.ศ.  2553   ได้ดำเนินการเสร็จสิ้นแล้ว  รายละเอียดรายงานการประชุมปรากฏแนบท้ายประกาศฉบับนี้


จึงประกาศให้ทราบโดยทั่วกัน

ประกาศ  ณ  วันที่   7   เดือนสิงหาคม  พ.ศ. 2553

( นายพะยง         สังข์ช่วย )
ประธานสภาองค์การบริหารส่วนตำบลเสือหึง

